

ที่ มท ๐๘20.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐300

ธันวาคม 2๕64

เรื่อง ภารกิจป้องกันและควบคุมไฟป่าขององค์กรปกครองส่วนท้องถิ่น

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย 1. หนังสือสำนักงานปลัดสำนักนายกรัฐมนตรี ที่ นร 0107/7544   
 ลงวันที่ 12 พฤศจิกายน 2564 จำนวน 1 ฉบับ

2. แนวทางและหลักเกณฑ์ในการจัดทำคำของบประมาณเงินอุดหนุนให้แก่องค์กรปกครอง  
 ส่วนท้องถิ่นกรณีองค์กรปกครองส่วนท้องถิ่นเป็นหน่วยรับงบประมาณ จำนวน 1 ฉบับ

3. บัญชีรายชื่อพื้นที่ป่าสงวนแห่งชาติที่ได้รับการถ่ายโอนภารกิจป้องกัน  
 และควบคุมไฟป่า จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานปลัดสำนักนายกรัฐมนตรี   
ว่า คณะอนุกรรมการศึกษาความเป็นไปได้การถ่ายโอนภารกิจด้านทรัพยากรธรรมชาติและสิ่งแวดล้อม   
ได้เสนอต่อที่ประชุมคณะกรรมการการกระจายอำนาจให้แก่องค์กรปกครองส่วนท้องถิ่นในการประชุมครั้งที่ ๒/๒๕๖๔ เมื่อวันที่ ๔ กันยายน ๒๕๖๔ เพื่อพิจารณาเกี่ยวกับภารกิจการป้องกันและควบคุมไฟป่าขององค์กรปกครองส่วนท้องถิ่น โดยที่ประชุมคณะกรรมการการกระจายอำนาจให้แก่องค์กรปกครองส่วนท้องถิ่นได้มีมติรับรองรายงานการประชุมดังกล่าวในการประชุมครั้งที่ ๓/๒๕๖๔ เมื่อวันที่ ๒๙ ตุลาคม ๒๕๖๔ ดังนี้

1. เห็นชอบแนวทางการจัดสรรเงินอุดหนุนให้แก่องค์กรปกครองส่วนท้องถิ่นสำหรับภารกิจด้านการป้องกันและควบคุมไฟป่าขององค์กรปกครองส่วนท้องถิ่น ตามแนวทางที่คณะอนุกรรมการศึกษา  
ความเป็นไปได้การถ่ายโอนภารกิจด้านทรัพยากรธรรมชาติและสิ่งแวดล้อมเสนอโดยให้กรมส่งเสริมการปกครองท้องถิ่นเสนอขอตั้งงบประมาณในปีงบประมาณ พ.ศ. ๒๕๖๖ ต่อไป

๑.๑ การแบ่งพื้นที่ป่าไม้สำหรับองค์กรปกครองส่วนท้องถิ่นที่มีเขตครอบคลุมพื้นที่  
ป่าสงวนแห่งชาติที่ต้องรับผิดชอบ แบ่งเป็น ๓ ระดับ ดังนี้

(๑) ระดับเล็ก พื้นที่ตั้งแต่ ๑ ไร่ - ๔๙,๙๙๙ ไร่ จำนวน ๒,๐๙๘ แห่ง

(๒) ระดับกลาง พื้นที่ตั้งแต่ ๕๐,000 ไร่ - 100,000 ไร่ จำนวน ๑๔๔ แห่ง

(๓) ระดับใหญ่ พื้นที่ตั้งแต่ 100,000 ไร่ขึ้นไป จำนวน ๗๕ แห่ง

๑.๒ แนวทางการขอตั้งงบประมาณรายจ่ายเพื่อสนับสนุนองค์กรปกครองส่วนท้องถิ่น  
ในภารกิจด้านการป้องกันและควบคุมไฟป่าในพื้นที่ป่าสงวนแห่งชาติ ให้ใช้เกณฑ์การแบ่งระดับชั้นของพื้นที่เป็นหลัก มีกิจกรรมที่เกี่ยวข้องตามอัตราราคาต่อหน่วย (Unit Cost) จำนวน ๕ กิจกรรม ได้แก่

(๑) กิจกรรมป้องกันและควบคุมไฟป่า

(๒) กิจกรรมจัดหาอุปกรณ์

(๓) กิจกรรมเพิ่มประสิทธิภาพในการป้องกันและควบคุมไฟป่า ได้แก่ การจัดฝึกอบรมอาสาสมัครท้องถิ่นควบคุมไฟป่าให้มีความรู้ทั้งทางด้านทฤษฎีและการฝึกทักษะการปฏิบัติงานควบคุมไฟป่า

/(4) กิจกรรม...

-2-

(๔) กิจกรรมส่งเสริมการป้องกันและควบคุมไฟป่า ได้แก่ การจัดทำสื่อประชาสัมพันธ์สร้างการรับรู้ความเข้าใจเกี่ยวกับไฟป่า ข้อมูลข่าวสารการดำเนินงานและแนวทางการป้องกันไฟป่าในรูปแบบต่าง ๆ

(๕) กิจกรรมการจัดชุดเฝ้าระวัง ลาดตะเวนและดับไฟป่าในพื้นที่เสี่ยงต่อการเกิดไฟป่าสม่ำเสมอ เพื่อป้องกันการลักลอบเผาป่าและสามารถตรวจพบเหตุไฟป่าได้ทันท่วงที ป้องกันไม่ให้ไฟขยายวงกว้างลดผลกระทบต่าง ๆ ที่อาจเกิดขึ้น โดยจะจัดชุดเฝ้าระวังในช่วงเดือนมกราคม - พฤษภาคม ของทุกปีซึ่งเป็นช่วงฤดูที่เกิดไฟป่าสูงสุด

๑.๓ การจัดสรรงบประมาณ แบ่งตามขนาดขององค์กรปกครองส่วนท้องถิ่น ดังนี้

(๑) องค์กรปกครองส่วนท้องถิ่นขนาดเล็ก

ใช้งบประมาณรวมทั้งสิ้น 638,500 บาท

(๒) องค์กรปกครองส่วนท้องถิ่นขนาดกลาง

ใช้งบประมาณรวมทั้งสิ้น 1,๒๔๙,000 บาท

(๓) องค์กรปกครองส่วนท้องถิ่นขนาดใหญ่

ใช้งบประมาณรวมทั้งสิ้น 1,865,500 บาท

๑.๔ ระดับความจำเป็นและความรุนแรงของพื้นที่ แบ่งเป็น ๓ ระดับ ดังนี้

(๑) จังหวัดที่วิกฤตและมีความจำเป็นเร่งด่วน จำนวน 10 จังหวัดภาคเหนือ

(๒) จังหวัดที่มีความจำเป็นเร่งด่วนปานกลาง จำนวน 17 จังหวัด

(๓) จังหวัดอื่น ๆ ตามที่ตรวจพบจุดความร้อน

๒. เห็นชอบให้องค์กรปกครองส่วนท้องถิ่นสามารถบริหารจัดการงบประมาณ  
ในส่วนที่นอกเหนือจากข้อ ๑ ในการจัดหาเครื่องมือและอุปกรณ์ที่จำเป็น เพื่อให้สามารถปฏิบัติงานในภารกิจ  
ด้านการป้องกันและควบคุมไฟป่า ประกอบด้วย ไฟฉาย ชุดปฐมพยาบาล/ชุดทำแผล รองเท้าบูท/รองเท้าผ้าใบสำหรับเดินป่า มีดขอ/มีดอีโต้ เครื่องเป่าลม เพื่อให้การดำเนินงานและการใช้จ่ายงบประมาณมีความคล่องตัวมากยิ่งขึ้น

ในการนี้ กรมส่งเสริมการปกครองท้องถิ่นขอส่งแนวทางในการขอรับการจัดสรรงบประมาณสำหรับภารกิจป้องกันและควบคุมไฟป่าสำหรับองค์กรปกครองส่วนท้องถิ่นที่ได้รับการถ่ายโอนภารกิจและเป็นหน่วยรับงบประมาณ (องค์การบริหารส่วนจังหวัด เทศบาลนคร เทศบาลเมือง) จัดทำคำของบประมาณ  
ตามแนวทางที่กรมส่งเสริมการปกครองท้องถิ่นกำหนด รายละเอียดปรากฎตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th.

**ข้อมูลภารกิจป้องกัน**

**และควบคุมไฟป่าของ อปท.**